stanford-oval/wikipedia huggingface dataset:
תבנית ריבועית בינארית
אריתמטיקה של תבניות ריבועיות בינאריות

מעל השלמים, החלפת המשתנים  \ (x,y)\mapsto (\alpha x+\beta y,\gamma x+\delta y) צריכה להיות במקדמים שלמים ( \ \alpha ,\beta ,\gamma ,\delta \in \mathbb {Z} ), וכדי שתהיה הפיכה נדרש  \alpha \delta -\beta \gamma =\pm 1. לדוגמה, התבנית הריבועית  f=x^{2}+4xy+2y^{2} שקולה לתבנית  g=(-3x+2y)^{2}+4(-3x+2y)(x-y)+2(x-y)^{2}=-x^{2}+4xy-2y^{2}.
תנאי השקילות שלעיל מגדירים יחס שקילות על אוסף התבניות הריבועיות האינטגרליות. נובע ממנו שאוסף התבניות הריבועיות מחולק למחלקות של שקילות, שנקראות מחלקות של תבניות ריבועיות. המונח אינווריאנט של מחלקה יכול להתייחס הן לפונקציה המוגדרת על מחלקות שקילות של תבניות (ומקבלת ערך קבוע) והן לתכונה משותפת שחולקות כל התבניות מאותה מחלקה.
בהגדרה זו לשקילות השתמש לגראנז'. מאז גאוס נוצרה ההבנה שנחוץ תנאי חזק יותר:   \alpha \delta -\beta \gamma =1. אם יש צורך להבחין, התבניות שקולות כראוי (properly equivalent) אם הן שקולות לפי גאוס, ושקולות שלא-כראוי (improperly equivalent) אם הן שקולות במובן של לגראנז' (עם סימן 1-) אבל לא במובן של גאוס.
במינוח וסימון מטריציוני, כאשר  {\begin{pmatrix}\alpha &\beta \\\gamma &\delta \end{pmatrix}}, היא מטריצה עם מקדמים שלמים בעלת דטרמיננטה 1, אז ההעתקה  f(x,y)\mapsto f(\alpha x+\beta y,\gamma x+\delta y) מגדירה פעולת חבורה של  \mathrm {SL} _{2}(\mathbb {Z} ) על אוסף התבניות הריבועיות הבינאריות; בעוד שהשקילות של לגראנז' מתאימה לפעולת החבורה הגדולה יותר,  \mathrm {GL} _{2}(\mathbb {Z} ).
אם  f=ax^{2}+bxy+cy^{2}, אז אינווריאנטים חשובים כוללים את:
הדיסקרימיננטה  \Delta =b^{2}-4ac.
הגורם המשותף המרבי של a, b, c.
בעקבות גאוס, טרמינולוגיה ענפה פותחה לצורך סיווג מחלקות שקילות והתבניות ששייכות להן במונחי האינווריאנטים שלהן. תבנית עם דיסקרימיננטה  \Delta  תיקרא מוחלטת (חיובית לחלוטין או שלילית לחלוטין, בהתאם לסימן של a) אם  \Delta <0, מנוונת אם  \Delta  הוא ריבוע טבעי ו-לא מוחלטת במקרה אחר. תבנית תיקרא פרימיטיבית אם המחלק המשותף המקסימלי של מקדמיה הוא 1, כלומר כאשר מקדמיה זרים בזוגות. דיסקרימיננטות מקיימות  \Delta \equiv 0,1{\pmod {4}}.
ראו גם

מספר מחלקה (תבניות ריבועיות)
שרה מקטרנן

| --- | --- |

 לידה:  11 במרץ 1994 (בת 30) סקאריף, אירלנד אירלנד
 שם לידה:  שרה מקטרנן
 מוקד פעילות:  אניס, אירלנד אירלנד
 תקופת הפעילות:  מ-2014
 מקום לימודים:  אוניברסיטת לימריק 
 עיסוק:  זמרת
 סוגה:  פופ
 sarahmcternan.com
 פרופיל ב-IMDb
 
שרה מקטרנן (באירית: Sarah McTernan, נולדה ב-11 במרץ 1994) היא זמרת אירית הידועה בעיקר בגלל השתתפותה בתוכנית "The Voice Of Ireland". מקטרנן היא נציגת אירלנד באירוויזיון לשנת 2019 בתל אביב, ישראל עם השיר 22.
ביוגרפיה

שרה מקטרנן נולדה כבת יחידה לאם יחידנית ב-11 במרץ 1994 בסקאריף, אירלנד. לאחר שסיימה את בית ספר התיכון בשנת 2011, היא הלכה לקורס מבוא למקצוע האחות בעיר הקרובה אניס במחוז קלייר. לאחר מכן הלכה ללמוד טכנולוגיה מוזיקלית במכון הטכנולוגי של לימריק למספר חודשים וטוענת כי תמיד דגלה ברעיון שעבודתה תהיה או מוזיקה או עזרה לאנשים. מקטרנן לקחה הפסקה מלימודיה ועבדה כמוכרת ברשת "פריימרק". בספטמבר 2014, חזרה מקטרנן לאוניברסיטת לימריק כדי ללמוד קול וריקוד, אך נשרה בספטמבר 2015. היא מנגנת בגיטרה, פסנתר ומפוחית.
מקטרנן הלכה להיבחן ל-The Voice Of Ireland בחודש אפריל 2015 והגיעה עד לשלב הגמר הגדול. למקטרנן הייתה להקה בשם "The JEDS" שאותה הקימה כדי לחוות את חוויית ההופעה. בלהקה היו חברים גיטריסט, פסנתרן, בסיסט ומקטרנן עצמה שהייתה הסולנית שלה. בנובמבר 2017 הופצו באירלנד שמועות כי מקטרנן עומדת לייצג את סן מרינו באירוויזיון לשנת 2018 שנערך בליסבון, פורטוגל אך השמועות הופרכו כשהוכרז על הפורמט החדש של הבחירה הסן מרינזית - "1in360" בו מקטרנן לא הייתה מועמדת.
ב-8 במרץ 2019 נחשף כי מקטרנן היא נציגת אירלנד באירוויזיון 2019 עם השיר 22. מקטרנן ילדה כאם יחידנית בת ושמה מיה בשנת 2016.
Alipay

| --- | --- |

 נתונים כלליים
 מייסדים:  ג'ק מא 
 תקופת הפעילות:  2004, הרפובליקה העממית של סין הרפובליקה העממית של סין – הווה
 ענפי תעשייה:  שירותים פיננסיים 
  
 www.alipay.com
 
Alipay.com (בסינית: 支付宝, פין-יין: Zhīfùbǎo) היא פלטפורמת תשלומים מקוונת צד שלישי ללא עמלות העברה, שנוסדה בסין ב-2004 על ידי קבוצת עליבאבא הסינית, ומייסדה הוא המיליארדר הסיני ג'ק מא.
על פי אנליסטים, הפלטפורמה היא בעלת נתח השוק הגדול בסין עם כ-300 מיליון משתמשים ושולטת בכחצי משוק ההעברות המקוונות בסין (נכון לפברואר 2014). ביולי 2020 החברה עדיין שמרה על המקום הראשון בשוק התשלומים הדיגיטליים בסין, עם נתח שוק של 55%.
על פי קרדיט סוויס, סך ההעברות של המקוונות בסין קפץ ממספר לא משמעותי בשנת 2008, תוך 4 שנים (לפי ממצאי 2012) לכ-600 מיליארד דולר.
Alipay מספקת שירותי "Escrow" (חשבון השלשה). במסגרת השירות בודקים נציגי האתר את הסחורה שנרכשה כצד שלישי. הם מוודאים את שביעות רצונם של הלקוחות מהמוצר, לפני שהם משחררים את התשלום להעברה למוכרים. ההליך נועד, לפי החברה  להגנה על לקוחות מפני דלילות חוקים להגנת הלקוח בסין.
החברה טוענת כי משתפת פעולה עם כ 65 מוסדות פיננסיים בין-לאומיים כולל VISA ו Mastercard הנותנים שירותים לTaobao ולTmall כמו גם לכ-460,000 עסקים סיניים.
בזירה הבינלאומית משתמשים סוחרים ב-Alipay כדי למכור ישירות לצרכנים בסין. באתר נתמכים כ-14 סוגי מטבעות.
בספטמבר 2017 הוצג השירות "Smile To Pay" המאפשר ללקוחות אימות תשלום המבוצע באמצעות סריקת תווי הפנים שלהם.
הערות שוליים

↑  Alipay retains leadership position with 55% market share in China’s mobile payments market, BusinessToday, ‏9/7/2020
↑  אמצעי התשלום החדש של עליבאבא: חיוך, באתר גיקטיים, ‏2017-09-04
Alive (שיר של וינסנט בואנו)

"Alive" הוא שיר של הזמר הפיליפיני יליד אוסטריה וינסנט בואנו. הוא נבחר לייצג את אוסטריה בתחרות האירוויזיון 2020 ב-12 בדצמבר 2019.
הערות שוליים

↑  "Austria picks Vincent Bueno for Rotterdam 2020 - Eurovision Song Contest". eurovision.tv. 12 בדצמבר 2019. נבדק ב-12 בדצמבר 2019. {{cite web}}:  (עזרה)
ערך זה הוא קצרמרבנושא שירים. אתם מוזמנים לתרום לוויקיפדיה ו.
תבערה (אתר מקראי)

תבערה הוא אתר מקראי, סמוך להר סיני, בו שהו עם ישראל בעת התרחשות חטא המתאוננים ועונשו. המקום נזכר בשני מקומות בתורה. שמו נגזר מהאש שבערה ופגעה בעם שבקצה המחנה כעונש על תלונה של עם ישראל על ה' (במהותה לא נתבארה במפורש בכתוב). על פי פשט הפסוקים, ולדעת פרשנים רבים, תבערה הוא מקום שונה מקברות התאווה, המוזכר בתורה בסמוך לסיפור חטא המתאוננים, כחלק מחטא המתאווים. אולם יש הרואים בשני שמות אלו תיאורים שונים לאותו המקום, שכל אחד מהם מתאר את אותו המאורע משתי זוויות ראייה שונות.
חטא המתאוננים

על פי המסופר בפרשת בהעלותך שבספר במדבר, לאחר שעזבו עם ישראל את הר סיני ונדדו שלושה ימים במדבר בחיפוש אחר מקום מנוחה, החלו עם ישראל להתאונן על מצבם. פשר ההתאוננות לא התבאר בכתוב, וניתנו לה כמה הסברים בפרשנים, כאשר ההסבר הרווח הוא שההתאוננות הייתה על טורח הדרך, שהחלו ללכת בה לאחר כמעט שנה של חנייה במקום אחד: ”וַיִּסְעוּ מֵהַר ה' דֶּרֶךְ שְׁלֹשֶׁת יָמִים וַאֲרוֹן בְּרִית ה' נֹסֵעַ לִפְנֵיהֶם דֶּרֶךְ שְׁלֹשֶׁת יָמִים לָתוּר לָהֶם מְנוּחָה... וַיְהִי הָעָם כְּמִתְאֹנְנִים רַע בְּאָזְנֵי ה'” (במדבר פרק י', פסוק ל"ג; פרק י"א, פסוק א'). לנוכח כפיות הטובה של העם כעס עליהם ה' והענישם באש שפרצה בקצה המחנה וכילתה בעם ישראל. בראותם זאת נזעקו העם והתחננו אל משה שיתפלל אל ה' שהאש תשקע. משה נעתר לבקשתם, התפלל אל ה', ואכן האש כבתה. בעקבות מאורע זה קרא משה את שם המקום 'תבערה'  ”כִּי בָעֲרָה בָם אֵשׁ ה'”.
תבערה וקברות התאווה

על פי פשט הפסוקים, וכך פירשו פרשנים רבים, 'תבערה' הוא מקום שונה מקברות התאווה שבו אירע חטא המתאווים, וכמבואר בנאום התוכחה של משה בספר דברים: ”וּבְתַבְעֵרָה וּבְמַסָּה וּבְקִבְרֹת הַתַּאֲוָה מַקְצִפִים הֱיִיתֶם אֶת ה'”. לפרשנות זו, הסיבה ש'תבערה' לא נזכרה במסעות עם ישראל במדבר, המנויים בפרשת מסעי, היא משום ש'תבערה' זה לא מקום מסוים שבו חנו עם ישראל, אלא אזור שבו עבר העם בדרכו מהר סיני לקברות התאווה. אמנם לדעת כמה פרשנים המסופר בתחילת פרק י"א בספר במדבר (חטא המתאוננים) הוא למעשה פתיח מקוצר לחטא המסופר בהמשך הפרק (חטא המתאווים), ואזי לפי זה 'תבערה' ו'קברות התאווה' זהו למעשה אותו מקום, ולכן הוא לא מופיע ברשימת המסעות כמסע בפני עצמו.
הערות שוליים

↑  ספר במדבר, פרק י"א, פסוק ג'
↑  ראב"ע ורמב"ן על דברים פרק ט, פסוק כ"ב. דעת מקרא שם, ועוד.
↑  ספר דברים, פרק ט', פסוק כ"ב
↑  דעת מקרא על ספר דברים פרק ט', פסוק כ"ב.
↑  הדר זקנים וכלי יקר על במדבר פרק י"א, פסוק א. חזקוני על דברים פרק ט, פסוק כ"ב.
תומאס קוראם

| --- | --- |

 לידה:  1668 ליים רג'יס, הממלכה המאוחדת 
 פטירה:  29 במרץ 1751 (בגיל 83 בערך) לונדון, ממלכת בריטניה הגדולה 
 מדינה:  ממלכת בריטניה הגדולה 
 השקפה דתית:  אנגליקניזם 
 
קפטן תומאס קוראם (באנגלית: Thomas Coram;‏ 1668 - 29 במרץ 1751) היה נדבן בריטי שהקים את פאונדלינג הוספיטל בלונדון, בלומסברי - מוסד לטיפול בילדים נטושים.
קורות חיים

תומאס קוראם נולד בליים רג'ס, דורסט, אנגליה. אביו כנראה היה ימאי. אימו מתה כשהיה בן שלוש. תומאס נשלח לים בגיל 11, ולמעשה הוא מעולם לא קיבל חינוך ראוי. בשנת 1694, הוא עבר להתגורר בצפון אמריקה, והתיישב במסצ 'וסטס. קוראם חי שם עשר שנים וייסד מספנה. קוראם הצליח בעסקיו וצבר נכסים. בדצמבר 1703, הוא נתן שטח אדמה גדול בעיירה שתשמש לבית הספר, ועוד קודם לכן תרם ספרים וכספים להקמת הכנסייה האנגליקנית במקום והחזקתה.
בעת שחי במסצ'וסטס, התחתן עם אשתו Eunice Waite, בשנת 1700 והיו להם נישואים מאושרים עד מותה 40 שנה מאוחר יותר. לא היו להם ילדים משלהם.
בשנת 1704, בגיל 36, הוא חזר ללונדון והמשיך לנהל עסקים במשך זמן מה וגם השיג רישיון של הפרלמנט לייבוא זפת מן הקולוניות. במהלך ״מלחמת הירושה״ הספרדית (1701–1714), הוא פיקד על ספינת סוחר וקבל את התואר קפטן.
בשנת 1717 הוא קידם ללא הצלחה רעיון של הקמת קולוניה כמפעל פילנתרופי, שתיקרא 'ג'ורג'יה' באזור מדינת מיין, בצפון אמריקה. הוא נודע ביוזמותיו הציבוריות ופעל בפרלמנט לשינוי תקנות הסחר שאסר על עסקים עם גרמניה והולנד. ב-1732 הוא מונה לאחד הנאמנים למושבה ג'ורג'יה, שהוקמה באמצעות היוזמה של ג'יימס אוגלתורפ.
בשנת 1735 הוא הציע תוכנית ליישוב מובטלים אנגלים בנובה סקוטיה. התוכנית אושרה על ידי מועצת המנהלים, ולאחר שהתעכבה במשך זמן מה, בוצעה לבסוף לפני מותו של תומאס קוראם.
ייסוד "פאונדלינג הוספיטל"

בעת נסיעותיו בחוצות לונדון, של אמצע המאה ה-18, קוראם היה מזועזע ממראה תינוקות שהתגלגלו ברחובות, לעיתים קרובות במצב של גסיסה. הוא החל להתעניין בהקמת מוסד לאשפוזם וגידולם. מוסד כזה נועד להיות בית לילדים עזובים ויתומים שלא ניתן לטפל בהם כראוי.
הוא פעל במשך 17 שנים וגייס אנשים רבים מהחברה הגבוהה בלונדון לחתום על עצומה בנושא. לבסוף, בשנת 1739, הושג צ'רטר חתום על ידי המלך ג'ורג' השני, להקמת המוסד "פונדלינג הוספיטל". סכומי כסף ניכרים נתרמו למטרה זו. הפגישה הראשונה של המייסדים נערכה בבית סומרסט ב-20 בנובמבר 1739. עד שנבנה מבנה קבע, הילדים התגוררו למבנה בהייטון גרדן. במקביל נקנתה חלקת אדמה גדולה מלורד סולסברי, שגייס בעצמו כספים עבור הפרויקט.
אבן היסוד של בית היתומים הונחה ב-16 בספטמבר 1742. באוקטובר 1745 הסתיים האגף המערבי והילדים הועברו לשם. הייתה התעניינות ציבורית רבה והתרגשות מהפרויקט, בייחוד על ידי ויליאם הוגארת, שמסר במאי 1740 את ציור דיוקנו של קוראם לבית היתומים. הוגארת גם נידב את תמונתו "משה עם בת פרעה", ונתן 157 כרטיסים להגרלת ציור נוסף ״המצעד לפינצ'לי". המלחין ג'ורג הנדל נתן הופעות בבית היתומים של האורטוריה ״המשיח״, בשנת 1749 ו-1750.
חיים מאוחרים

תומאס קוראם המשיך להיות מעורב בבית היתומים עד שנת 1742 המשיך להיבחר לוועד הכללי. אבל בישיבת מאי ב-1742 קיבל מעט מדי קולות כדי להיבחר לכהונה נוספת. הסיבה שהוציאו אותו מניהול המוסד אינה ברורה לגמרי. נאמר כי הוא הפיץ השמצות על שניים מהמנהלים והביע ביקורת על הדרך בה התנהל בית היתומים.
בשנותיו המאוחרות יותר, הוא התעניין בפעולות חינוכיות בקרב נערות אינדיאניות באמריקה. כאשר התגורר באמריקה, הוא חי ועבד עם אינדיאנים שהביעו עניין בקידום ותמיכה בחינוך ילדיהם במיוחד הבנות. תומאס קוראם התבטא בעד הענקת חינוך לבנות, והוקיע את המינהג האנגלי שחינוך חשוב רק לבנים. לדעתו חינוך לבנות חשוב לא פחות כי הן מגדלות את הילדים שיהיה מבוגרים בעתיד. השקפת עולמו זו הוא החדיר לתוכנית הלימודים של ״הפאונדולינג הוספיטל״, שהיה בה שינוי מהחינוך האנגלי המקובל.
אחרי פטירת אשתו, הוא הזניח את ענייניו הפרטיים והם התדרדרו. הוא הפך מנדבן עשיר לצורכי ציבור. לאדם עני שלא התבייש להודות בכך. ב-20 במרץ 1749 הוקצה לו קצבה של 161 ליש"ט, הנסיך מוויילס תרם עבורו 21 ליש"ט בשנה.
מוות וקבורה

קוראם נפטר ב-29 במרץ 1751, בגיל 83, ונקבר ב-3 באפריל בקפלה של בית היתומים. במקום הוצבה כתובת. פסל של ויליאם קלדר מרשל הוקם לפני הבניין מאה שנים לאחר מכן.
בשנת 1935 עבר בית-היתומים מבלומסברי לאתר חדש בברקהמסטד בהרטפורדשייר ובית היתומים הישן נהרס. בקפלה שהוקמה בבית-היתומים החדש, הקריפטה תוכננה במיוחד להכיל את שרידי תומאס קוראם. בשנת 1955 נמכר הבניין ושרידי קוראם הוצאו והועברו אל כנסיית סנט אנדרו, הולבורן בלונדון.
מורשת

הוגארת, ידיד אישי של קוראם, היה בין הנאמנים הראשונים של בית היתומים. הוא צייר דיוקן מפורסם של קוראם (1740), ותרם ציורים נוספים שמוצגים כיום במוזיאון היתומים. יחד עם כמה מחבריו, הוגארת קישט את אולם התכנסות הוועד, ובו ציורים של פרנסיס היימן, תומאס גינזבורו וריצ'רד וילסון. ״פאונדלינג הוספיטל״ הפך בזמנו להיות הגלריית הציבורית לאמנות הראשונה בלונדון.
המלחין ג'ורג הנדל ארגן הופעה קונצרטית של האורטוריה ה״משיח״ לטובת הקרן לאחזקת בית היתומים, ותרם את כתב היד של ״הללויה״ למוסד. הוא גם הלחין המנון מיוחד לבית היתומים.
האתר המקורי של בית היתומים, מכיל עכשיו אזור משחקים לילדים, והוא נקרא: "Coram's Fields", ולידו עומד המבנה שהפך למוזיאון היתומים, ובו סיפורו של הארגון, וכן אוצרותיו האומנותיים.
בשנת 2000 פרסמה ג'מילה גאווין ספר ילדים בשם "קוראם בוי" על בית היתומים. הספר הפך למחזה של הלן אדמונדסון, שהופיע בבכורה עולמית בתיאטרון הלאומי המלכותי בלונדון בנובמבר 2005, ולאחר מכן עבר לברודוויי.
הערות שוליים

↑  Howell, Caro (2014), The Foundling Museum: An Introduction (1st ed.), London: Foundling Museum, p. 10,
↑  Wagner, Gillian (2004), Thomas Coram, Gent. 1668-1751 (1st ed.), London: Boydell Press, p. 7,
↑  Lane, Helen (1962). History of the town of Dighton, Massachusetts: The South Purchase. Dighton, Massachusetts: Town of Dighton. pp. 148–149.
↑  Wagner, Gillian (2004), Thomas Coram, Gent. 1668-1751 (1st ed.), London: Boydell Press, p. 25
↑  Stephen, Leslie, ed. (1887). "Coram, Thomas". Dictionary of National Biography. 12. London: Smith, Elder & Co. pp. 194–195.
↑  Stephen, Leslie, ed. (1887). "Coram, Thomas". Dictionary of National Biography. 12. London: Smith, Elder & Co. pp. 195.
↑  Wagner, Gillian (2004), Thomas Coram, Gent. 1668-1751 (1st ed.), London: Boydell Press, p. 153,
↑  Stephen, Leslie, ed. (1887). "Coram, Thomas". Dictionary of National Biography. 12. London: Smith, Elder & Co. pp. 195.
↑  Historic England, "Ashlyns School & Chapel (1390739)", National Heritage List for England, retrieved 25 July 2017
↑  King, Steven; Gear, Gillian (2013). A Caring County?: Social Welfare in Hertfordshire from 1600. Univ of Hertfordshire Press. pp. 294–5. ISBN
↑  Hastie, Scott (1999). Berkamsted: An Illustrated History. Kings Langley: Alpine Press. p. 57
↑  Waterhouse, Ellis (1994), Painting in Britain 1530–1790 (5th ed.), New Haven and London: Yale University Press, p. 175,
↑  "The History And Objects of the Foundling Hospital, With A Memoir of the Founder. By John Brownlow, Secretary of the Hospital. Third Edition". Royal Academy of Arts.
↑  Garwood, Christine (10 June 2014). Museums in Britain: A History. Bloomsbury Publishing. p. 23
↑  "Coram Boy". National Theatre. 24 February 2008. Archived from the original on 14 August 2007.
↑  Gans, Andrew (27 May 2007). "Blue Boy: Coram Boy Closes on Broadway May 27". Playbill. Archived from the original on 30 September 2007. Retrieved 31 May 2007.
| --- | --- |
בקרת זהויות :  NLI: 987007434366405171  PLWABN: 9810656516005606  BnF: cb14616885t (data)  GND: 117698482  ISNI: 0000 0000 2812 6730  LCCN: n88255394  SNAC: w68k89fr  SUDOC: 108786870  VIAF: 10630036   WorldCat (עם VIAF): 10630036 
דיוקן של תומאס קוראם, צויר על ידי הוגארת. נמצא כיום במוזיאון היתומים.
תחריט של תומאס קוראם, עם תינוק עזוב ניצב לפני בית היתומים. הצייר ברוק, 1741
פסלו של תומאס קוראם, בכיכר ברנסוויק, לונדון, ליד האתר המקורי של בית היתומים שהקים ״פונדלינג הוספיטל״.
תחנת הרכבת יונגפראויוך

| --- | --- |

מראה תחנת הרכבת
 מידע על הבנייה
 חנוכת התחנה:  1912
 מיקום
 מיקום:  יונגפראו, הרמה הברנית
 מדינה:  שווייץ שווייץ
 קואורדינטות:  46°32′51″N 7°58′56″E﻿ / ﻿46.54750°N 7.98222°E﻿ / 46.54750; 7.98222
 תחנות סמוכות:  אייזמיר
 מידע על התחנה
 בעלים:  רכבת היונגפראו החזקות 
 רציפים:  3 
 קווים העוברים בתחנה:  יונגפראו
 קוד התחנה:  JU 
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.יונגפראויוך(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.יונגפראויוך(למפת ברן רגילה) ברן ביל/ביין תון בורגדורף לנגנטל שפיץיונגפראויוך(למפת ברן מוגדלת) ברן ביל/ביין תון בורגדורף לנגנטל שפיץיונגפראויוך
 
יונגפראויוך (בגרמנית: Jungfraujoch) היא תחנת רכבת תחתית הממוקמת בתוככי היונגפראו ברמה הברנית שבשווייץ. התחנה משמשת את רכבת היונגפראו המקשרת בין מעבר קליינה שיידג ליונגפראו. בהיותה בגובה של 3,454 מטרים מעל פני הים, יונגפראויוך היא תחנת הרכבת הגבוהה באירופה.
קווים העוברים בתחנה

| קו | מהלך הקו | תדירות (רכבות לשעה) |
| --- | --- | --- |
| יונגפראו | קליינה שיידג • קרחון אייגר • אייגרוואנט • אייזמיר • יונגפראויוך | 2 |
נוף הנשקף מהתחנה

מבט לכיוון קרחון אלטש שבוואלה
מבט לכיוון מעבר קליינה שיידג שבברן
ראו גם

יונגפראו
רכבת היונגפראו
תחנת הרכבת אייזמיר
Alive (שיר של רופוס דו סול)

"Alive" הוא שיר של להקת הדאנס האלטרנטיבי האוסטרלית רופוס דו סול, שיצא ב-13 ביולי 2021 כסינגל המוביל מתוך אלבום האולפן הרביעי שלהם, Surrender. השיר הגיע למקום ה-62 במצעדי ARIA.
בהצהרה לעיתונות, הסולן טיירון לינדקוויסט אמר "”זה שיר כבד יותר במובנים מסוימים, אבל בבסיסו הוא מלא תקווה”".
השיר זכה בפרס גראמי להקלטת הדאנס/אלקטרונית הטובה ביותר לשנת 2022. בטקס פרסי המוזיקה של ARIA לשנת 2021, השיר זכה בקטגוריות "הלהקה הטובה ביותר" ובפרס "שיר הדאנס הטוב ביותר".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 62 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס/אלקטרוני | 18 |  |
הערות שוליים

1 2  ג'ייסון אביגן, ג'ון ג'ורג, טיירון לינדקוויסט וג'יימס האנט
↑  Langford, Jackson (13 ביולי 2021). "RÜFÜS DU SOL return with first song in three years, "Alive"". NME Australia. נבדק ב-3 באוגוסט 2021. {{cite web}}:  (עזרה)
↑  Kelly, Vivienne (20 באוקטובר 2021). "ARIA Awards nominees revealed: Amy Shark & Genesis Owusu lead the charge". The Music Network. ארכיון מ-20 באוקטובר 2021. נבדק ב-24 באוקטובר 2021. {{cite web}}:  (עזרה)
↑  "Genesis Owusu, The Kid Laroi, Spacey Jane, RÜFÜS DU SOL big winners at the 2021 ARIA Awards in partnership with YouTube Music". Australian Recording Industry Association. 24 בנובמבר 2021. נבדק ב-24 בנובמבר 2021. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2020: דום דולה – "San Frandisco" | פרס המוזיקה של ARIA לשיר הדאנס הטוב ביותר   2021: רופוס דו סול – "Alive"  | הבא: |
תריסריון

ערך זה עוסק באיבר בגוף. אם התכוונתם לפאון, ראו .
| --- | --- |

 שיוך:  המעי הדק 
 אספקה עורקית:  עורק הלבלב והתריסריון התחתון 
 ניקוז ורידי:  pancreaticoduodenal veins 
 תיאור ב:  האנטומיה של גריי (מהדורה 20) (1169) 
 מזהים
 לטינית (TA98):  duodenum 
 טרמינולוגיה אנטומיקה:  A05.6.02.001 
 TA2 (2019):  2944 
 FMA:  7206 
 קוד MeSH:  A03.556.124.684.124 
 מזהה MeSH:  D004386 
 מערכת השפה הרפואית המאוחדת:  C0013303 
 
התריסריון (בלטינית: Duodenum - "דואודנום") בגוף האדם מהווה את תחילתו של המעי הדק, ואורכו כ-25 סנטימטר, שהם רוחבן של תריסר אצבעות לערך, ומכאן שמו.
בתריסריון מתבצע עיקר תהליך העיכול. כל העמילן שלא התפרק בפה ובקיבה ממשיך להתפרק בתריסריון בעזרת אנזימים שמופרשים מהלבלב. כך גם פפטונים, שהם מקטעי חלבונים שהתפרקו בקיבה באמצעות חומצות, ממשיכים להתעכל בתריסריון באמצעות אנזימים בסיסיים. גם השומנים מתפרקים ומתעכלים בתריסריון, וכך גם כל הפולימרים, כצבעי מאכל ושאר תוספי מזון, שלא התפרקו בקיבה או בפה.
לתריסריון מגיעים חומרים מהלבלב, מהכבד ומכיס המרה העוזרים בפירוק הכימי של החלבונים, הפחמימות והשומנים שבמזון. בנוסף:
בתריסריון נספגים מים ומינרלים לדם. המינרלים אינם עוברים כל שינוי במערכת בעיכול (חומרים אי-אורגניים).
החומצה המלחית המופרשת מהקיבה נסתרת בתריסריון באמצעות נתרן מימן פחמתי (NaHCO3) המופרש אף הוא מהלבלב.
אל התריסריון מופרשים מיצי מרה. למולקולת מיץ המרה ישנן יכולות דטרגנטיות, והן יוצרות תחליב עם השומן שבמזון. מיצי מרה גורמים לחלוקת השומן שבמזון לטיפות מיקרוסקופיות ששטח פניהן גדול, ובכך מאפשרות פעולה יעילה של אנזימים מפרקי שומנים (המומסים במים) על מולקולות השומן (שאינן מתמוססות היטב במים עקב תכונותיהן ההידרופוביות). בנוסף לתכונותיו הדטרגנטיות, מיץ המרה הוא בסיסי, ולכן מסייע אף הוא בסתירת החומציות הרבה שבקיבה, לפני המעבר למעי.
מבנה

התריסריון הוא החלק הראשון של המעי הדק, ואורכו בין 25 ל-30 סנטימטרים. צורתו כצורת פרסה או האות C, והוא מחולק לארבעה חלקים:
1. החלק הראשון (בלטינית pars superior, "החלק העליון") הוא בגובה החוליה המותנית הראשונה (L1) ומשתרע בצורה אופקית מ"שוער הקיבה" (pylorus) ועד הכפיפה הראשונה (Flexura duodeni superior). מאחר שחלק זה הוא תוך-צפקי, כלומר מחובר לפדר הקטן (lesser omentum) שמכסה את הקיבה, הוא יכול לנוע ביתר חופשיות ביחס לשאר חלקי המעי הדק, ובכך להתאים את מהלכו למצב המילוי של הקיבה. פני השטח הקדמיים והאחוריים של החלק הראשון נמצאים בסמיכות לחלק התחתון של הכבד (lobus quadratus) ולכיס המרה. המונח הרדיוגרפי "פקעית התריסריון" (duodenal bulb) מתייחס לחלק הפרוקסימלי של התריסריון, הקרוב ביותר לשוער הקיבה. לחלק העליון של התריסריון מחובר הליגמנט ההפאטו-דואודנלי (hepatoduodenal ligament), היוצר את השוליים הימניים של הפדר הקטן, ומכיל טריאדה חשובה: וריד שער הכבד, עורק הכבד המיוחד ו"צינור המרה המשותף".
2. החלק השני (בלטינית pars descendens, "החלק היורד") משתרע מהכפיפה הראשונה עד לכפיפה השנייה של התריסריון (Flexura duodeni inferior) שבגובה החוליה המותנית השלישית (L3). בחלקו העליון הצידי הוא מונח על שער הכליה הימנית, ובמרכזו הוא מחובר ברקמת חיבור לכל אורכו לראש הלבלב. צינור המרה המשותף עובר מתחת לחלק הראשון של התריסריון, ומשם אל תוך ראש הלבלב, ולאחר איחוד עם צינור הלבלב הראשי על שם וירסונג הם נכנסים באמצע החלק השני של התריסריון ל"פטמה הראשית של התריסריון על שם פאטר" (Major duodenal papilla of Vater).
3. החלק השלישי (בלטינית pars inferior - "החלק התחתון") מתחיל בכפיפה השנייה, ונמשך בצורה כמעט אופקית ולעיתים בכיוון מעט מעלה, עד הגיעו לגבול השמאלי של אבי העורקים שם הוא משנה כיוונו ומתעקל כלפי מעלה אל החלק האחרון של התריסריון.
4. החלק הרביעי (בלטינית pars ascendens - "החלק העולה") הוא המשך החלק השלישי, העולה משמאל לאבי העורקים עד הגיעו לגבול הלבלב. חלק זה מתחבר אל המעי הריק ומקובע למקומו בצידו האחורי על ידי השריר התומך של התיריסריון, המכונה גם "הליגמנט על שם טרייץ" (ligament of Treitz).
ראו גם

כיב פפטי
הערות שוליים

↑  פפטון (peptone), באתר Infomed
↑  כיס המרה
| --- | --- |
בקרת זהויות :  NLI: 987007565356105171  BnF: cb121212464 (data)  GND: 4079589-5  LCCN: sh85039998  LNB: 000306726  NDL: 00987729  NKC: ph371830  TA98: A05.6.02.001 
אנטומיה של התריסריון
BaNCS

| --- | --- |
 מפתח:  TCS 
 מחזור חיים:  ינואר 1983 – הווה (כ־41 שנים) 
 מערכת הפעלה:  חוצה-פלטפורמות 
 נכתבה בשפות:  Java 
 אתר רשמי
 
BαNCS היא מערכת מידע שפותחה על ידי TCS ומספקת שירותי ליבה בנקאיים, בנקאות גלובלית, שוק ההון ועוד בהתאם למודולים המותקנים.
בישראל בנקים נוהגים להשתמש במערכות מחשוב שפיתחו בעצמם. ב-2014 הכריז בנק יהב, שהשתמש בשירותי המחשוב של בנק הפועלים (שבנק יהב היה בעבר בשליטתו), שהוא עובר להשתמש במערכת הליבה הבנקאית של קבוצת טאטא, והוא הבנק הראשון בישראל שיעבור להשתמש במערכת מחשוב סטנדרטית. ב-1 בינואר 2017 הופעלה המערכת בבנק יהב.
2005 בארצות הברית

| 0 | 1 | 2 | 3 |
| --- | --- | --- | --- |
| «««  2004   2003  2002 |  דגל ארצות הברית | 2005  בארצות הברית |  »»»  2006   2007   2008 |
כל ערכי השנים בארצות הברית • אירועים בולטים בעולם ב-2005 פורטל ארצות הברית • לוח שנה של שנת 2005
2005 בארצות הברית הייתה השנה בה חגגה ארצות הברית 229 שנה מיום היווסדה.
הנהגה

הנשיא: ג'ורג' בוש (המפלגה הרפובליקנית)
סגן הנשיא: דיק צ'ייני (המפלגה הרפובליקנית)
יו"ר בית הנבחרים: דניס הסטרט (המפלגה הרפובליקנית)
מנהיג הרוב בסנאט: ביל פריסט (המפלגה הרפובליקנית)
הקונגרס: הקונגרס ה-108 עד 3 בינואר, הקונגרס ה-109